Ֆիլմը կենսագրական է լինելու, հիմնված Փարաջանովի կյանքի իրական փաստերի վրա, սակայն դա սոսկ Փարաջանովի կյանքի պատմությունը չէ, ընդգծում է ռեժիսորը: «Այս ֆիլմի ստեղծումը ոչ միայն հարգանքի տուրք է մեծ ռեժիսորին եւ ժամանակակցին, դա մի այնպիսի նյութ է, որի հիման վրա մենք կարող ենք պատմել ողջ մեր երկրի պատմությունը` ինչ ունեինք, ինչ ենք կորցրել եւ ինչին ենք ձգտում», - ասաց Ֆետիսովան: